CELEX: 32017R0750
Language: hu
Date: 2017-02-24 00:00:00
Title: A Bizottság (EU) 2017/750 felhatalmazáson alapuló rendelete (2017. február 24.) az Amerikai Egyesült Államokból származó egyes termékek behozatalára vonatkozó kiegészítő vámok megállapításáról szóló 673/2005/EK tanácsi rendelet módosításáról

29.4.2017   
               
               
                  HU
               
               
                  Az Európai Unió Hivatalos Lapja
               
               
                  L 113/12
               
            A BIZOTTSÁG (EU) 2017/750 FELHATALMAZÁSON ALAPULÓ RENDELETE
      (2017. február 24.)
      az Amerikai Egyesült Államokból származó egyes termékek behozatalára vonatkozó kiegészítő vámok megállapításáról szóló 673/2005/EK tanácsi rendelet módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Amerikai Egyesült Államokból származó egyes termékek behozatalára vonatkozó kiegészítő vámok megállapításáról szóló, 2005. április 25-i 673/2005/EK tanácsi rendeletre (1) és különösen annak 3. cikkére,
      mivel:
      
                  (1)
               
               
                  Miután az Egyesült Államok a folyamatos dömping- és támogatás-ellentételezésről szóló törvényt (Continued Dumping and Subsidy Offset Act, a továbbiakban: CDSOA) nem hozta összhangba a Kereskedelmi Világszervezet (a továbbiakban: WTO) megállapodásaiból eredő kötelezettségeivel, a 673/2005/EK rendelet 2005. május 1-jei hatállyal 15 %-os kiegészítő értékvámot vetett ki az Amerikai Egyesült Államokból származó egyes termékek behozatalára. A WTO engedélyével összhangban, amely szerint az Egyesült Államokkal szemben felfüggeszthető a vámkedvezmények alkalmazása, a Bizottság a CDSOA révén az adott időszakban az Európai Unió előnyeinek rovására alkalmazott hatálytalanítás vagy gyengítés mértékének megfelelően évente kiigazítja a felfüggesztés mértékét.
               
            
                  (2)
               
               
                  A legutóbbi olyan év CDSOA-kifizetései, amellyel kapcsolatban adatok állnak rendelkezésre, a 2016. pénzügyi év (2015. október 1. – 2016. szeptember 30.) során beszedett dömpingellenes és kiegyenlítő vámok kifizetéseire, illetve a 2011., a 2012., a 2013., a 2014. és a 2015. pénzügyi év során beszedett dömpingellenes és kiegyenlítő vámok pótlólagos kifizetéseire vonatkoznak. Az Egyesült Államok Vámügyi és Határvédelmi Hivatala által közzétett adatok alapján az Unió előnyeinek rovására alkalmazott hatálytalanítás vagy gyengítés számított mértéke 8 165 179 USD.
               
            
                  (3)
               
               
                  Az előnyök hatálytalanításának vagy gyengítésének mértéke, és következésképpen a felfüggesztés mértéke emelkedett. Ugyanakkor a felfüggesztés mértékét nem lehet a 673/2005/EK rendelet I. mellékletében foglalt terméklista kiegészítésével vagy az arról való törléssel az előnyök hatálytalanításának vagy gyengítésének mértékéhez igazítani. Következésképpen – az említett rendelet 3. cikke (1) bekezdése e) pontjának megfelelően – annak érdekében, hogy a felfüggesztés mértéke igazodjék az előnyök hatálytalanításának vagy gyengítésének mértékéhez, a Bizottságnak változatlanul kell hagynia az I. mellékletben található terméklistát, és módosítania kell a kiegészítő vám mértékét. Az I. mellékletben felsorolt négy terméket ezért a listán kell hagyni, és a rájuk vonatkozó kiegészítő behozatali vám mértékét 4,3 %-ra kell módosítani.
               
            
                  (4)
               
               
                  Az I. mellékletben felsorolt termékeknek az Amerikai Egyesült Államokból történő behozatalára kivetett 4,3 %-os kiegészítő értékvám egy évre vonatkozó hatása nem lépi túl a 8 165 179 USD kereskedelmi értéket.
               
            
                  (5)
               
               
                  Annak biztosítása érdekében, hogy a kiegészítő behozatali vám módosított mértékének alkalmazása haladéktalanul megkezdődhessen, e rendeletnek a kihirdetése napján hatályba kell lépnie.
               
            
                  (6)
               
               
                  A 673/2005/EK rendeletet ezért a fentieknek megfelelően módosítani kell,
               
            ELFOGADTA EZT A RENDELETET:
      1. cikk
      A 673/2005/EK rendelet 2. cikke helyébe a következő szöveg lép:
      
         „2. cikk
         A 2913/92/EGK tanácsi rendelet (*1) alapján alkalmazandó vámtételen felül 4,3 %-os kiegészítő értékvámot kell alkalmazni az Amerikai Egyesült Államokból származó, az e rendelet I. mellékletében felsorolt termékekre vonatkozóan.
      
      2. cikk
      Ez a rendelet az Európai Unió Hivatalos Lapjában való kihirdetésének napján lép hatályba.
      Rendelkezéseit 2017. május 1-jétől kell alkalmazni.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. február 24-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 110., 2005.4.30., 1. o., a 38/2014/EU európai parlamenti és tanácsi rendelettel (HL L 18., 2014.1.21., 52. o.) módosított változatában.
      
         MELLÉKLET
         „
               I. MELLÉKLET
               Azokat a termékeket, amelyekre a kiegészítő vámokat alkalmazni kell, nyolcjegyű KN-kódjuk azonosítja. Az e kódok alá besorolt termékek megnevezése az 1810/2004/EK bizottsági rendelettel (1) módosított, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet (2) I. mellékletében található.
               
                            
                        
                        
                           0710 40 00
                        
                     
                            
                        
                        
                           9003 19 30
                        
                     
                            
                        
                        
                           8705 10 00
                        
                     
                            
                        
                        
                           6204 62 31
                        
                     ”